IZITHOMBE: Kuboshwe abophiko loKlebe namaphoyisa ngelokuphanga kuhlonyiwe | News24IZITHOMBE: Kuboshwe abophiko loKlebe namaphoyisa ngelokuphanga kuhlonyiweeThekwini - Isikhulu soKlebe eGauteng uMajor General Prince Mokotedi uzwakalise ukushaqeka nokuphoxeka ngokuboshwa kwamulungu ophiko lwakhe kanye nabaseshi ababili ngoMsombuluko.La maphoyisa amathathu, uWarrant Officer Tefo Maimane, 49, uWarrant Officer Eric Melaphi, 41, bobabili abangaphansi kophiko loKlebe olusebenza ngamacala abucayi okukhwabanisa kanye noDetective Constable Khumbulo Gadivhana, 36, osebenzela esiteshini saseHillbrow basolwa ngokweba u-R1 million kwesokuphanga behlomile e-Edenvale naseHillbrow.Umsolwa wesine akakabanjwa kodwa amaphoyisa athi asezithendeni zakhe.UMokotedi uncome waphinde wabonga amaphoyisa asebenze ngokuzikhandla ukubamba ozakwabo.OLUNYE UDABA:Kusuke isidumo kugasela oKlebe eYadini"Selokhu saqala umkhankaso wokulwa nenkohlakalo, sekuboshwe amaphoyisa angu-102 eGauteng kusukela ngo-Mashi 2016 kuze kube yimanje. Uphiko lwe-Serious Corruption Investigation Unit lwengezwe ngabaseshi abangu-18 abasha futhi umsebenzi wabo uyabonakala."Ngifuna ukuxwayisa amaphoyisa ayizinswelaboya ukuba angaliinge akhululeke ngoba sizokwenza konke okusemandleni ukubamba bonke abenza ubugebengu kanye nenkohlakalo," kusho yena.Laba ababoshiwe bavele kancane eNkantolo yeMantshi eGoli ngoLwesibili kanti icala labo lihlehliselwe umhlaka-27 kwephezulu lapho bezofaka khona isicelo sebheyili.
